OpenLLM-France/wikimedia huggingface dataset:
# Ron Welty

Ronald "Ron" Welty (Long Beach, Califòrnia, Estats Units, 1 de febrer de 1971) és un músic estatunidenc conegut per ser el bateria de la banda The Offspring entre els anys 1987 i 2003, de fet és el bateria que més temps ha format part de la banda.

## Carrera musical

Welty va entrar a la banda en substitució del segon bateria de la banda James Lilja quan només tenia 16 anys. Després de 16 anys més dins la formació, el 18 de març de 2003 va anunciar que abandonava The Offspring per formar la seva pròpia banda anomenada Steady Ground, en la qual també tocava la bateria i s'encarregava de la co-producció. La seva participació va coincidir amb els sis primers àlbums d'estudi de The Offpsring i mentre estaven component i enregistrant el setè (Splinter), que fou publicat al desembre de 2003.
A principis de 2006 van aparèixer les primeres maquetes de Steady Ground i, en el 2007 van publicar el primer i únic àlbum d'estudi de la banda anomenat Jettison. Abans de finalitzar l'any van anunciar la seva dissolució.

## Discografia
### The Offspring

* The Offspring (1989)
* Ignition (1992)
* Smash (1994)
* Ixnay on the Hombre (1997)
* Americana (1998)
* Conspiracy of One (2000)

### Steady Ground

* Jettison (2007)

## Referències

* ↑ Heisel, Scott. «Ron Welty leaves the Offspring» (en anglès). PunkNews.org. [Consulta: 4 setembre 2016].
* ↑ «Ron Welty No Longer A Member Of The Offspring» (en anglès). offspring.com, 18-03-2003. Arxivat de l'original el 2014-02-03. [Consulta: 4 setembre 2016].

## Enllaços externs

* Ron Welty a Discogs
# O tempora, o mores

O tempora, o mores és una locució llatina que es pot traduir com a: «Oh, quins temps; oh, quins costums!».
Marc Tul·li Ciceró la va encunyar en la primera Catilinària, Oratio in Catilinam Prima in Senatu Habita. En el discurs contra Catilina, que havia intentat assassinar-lo, Ciceró va lamentar la deslleialtat i la corrupció del seu temps. També apareix en el seu discurs contra Verres. Avui dia la frase es fa servir, generalment amb cert to irònic o sarcàstic, per a criticar els usos i costums del present, recordant una època anterior on se suposa que els costums eren millors.
L'expressió també apareix en dos àlbums de la sèrie d'historietes Astèrix: Astèrix a Còrsega i L'escut arvern.

## Referències

* ↑ Pàmies i Riudor, Víctor. «Oh, quins temps!, oh, quins costums!», 10-10-2023. [Consulta: 2 novembre 2023].
* ↑ Casanova i Masferrer, Agustí «O tempora, o mores». Diari de Girona, 29-12-2021.
* ↑ Torrella, Joan. «De interjectione». A: Syntaxis seu Compendiaria partium orationis institutio (en llatí, català). Cervera: Emmanuel Ibarra, 1739.
* ↑ Serramià Rofes, Eva Maria «Alguna cosa hem fet malament». Eix Diari, 06-08-2019.

## Enllaços externs

* Galofré i Claret, Berta «Belle Époque. O tempora! O mores!». Núvol =, 10-11-2021.
# Gabriel Ensenyat Pujol

Gabriel Ensenyat Pujol (Andratx, 1961) és un historiador mallorquí.
Es llicencià en història a la Universitat de les Illes Balears (1961). L'any 1990 es doctorà amb la tesi La reintegració de la Corona de Mallorca a la Corona d'Aragó (1343-1349). A partir de 1989 exerceix de docent a la Universitat de les Illes Balears. L'àmbit de les seves recerques ha estat la història medieval i la literatura i la cultura catalana medieval a Mallorca. Ha publicat nombrosos articles a revistes especialitzades. Va ser col·laborador de l'Enciclopèdia de Mallorca.

## Obres

* Ferrando Valentí i la seva família. Barcelona: Abadia de Montserrat, 1996.ISBN 84-7826-750-6. Amb Maria Barceló Crespí.
* La reintegració de la corona de Mallorca a la corona d'Áragó, 1343-1349. Palma: Editorial Moll, 1997. ISBN 84-273-4041-9.
* La literatura catalana medieval a Mallorca. Palma : El Tall, 1999. ISBN 84-87685-83-8.
* El nous horitzons culturals a Mallorca al final de l'edat mitjana. Palma: Documenta, 2000. ISBN 84-89067-86-4.
* Història de la literatura catalana a Mallorca a l'Edat Mitjana. Palma: El Tall. 2001. ISBN 84-87685-95-1.
* Cançó de la croada contra els albigesos. Guillem de Tudela i autor anònim. A cura de Vicent Martines i Gabriel Ensenyat. Barcelona: Proa, 2003. ISBN 84-8437-548-X.
* Clergues il·lustrats. Un cercle humanista a l'entorn de la Seu de Mallorca (1450-1550). Palma: Capítol catedralici de Mallorca, 2013. Amb Maria Barceló Crespí. ISBN 978-84-616-5036-1
* Fuster i els mallorquins. El debat identitari a la Mallorca tardofranquista. València: Tres i Quatre, 2022. Premi Joan Fuster d'assaig. ISBN 978-84-17469-52-8.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 19. Palma: Promomallorca, p. 8. ISBN 84-8661702-2.
* ↑ «Gabriel Ensenyat: "L'emigració va ser emprada per l'estat per a consolidar l'espanyolització de les Illes"». [Consulta: 27 maig 2022].
# Bartolomé Raga Fortea

Bartolomé Raga Fortea (Catarroja, l'Horta Sud, 2 de febrer de 1932; València, 19 de setembre de 2017) ha estat un virtuós oboista, compositor, pedagog musical, arreglista i director de música valencià. Entre els seus deixebles destaquen alguns dels alumnes de la Societat Musical l'Artesana de Catarroja, com el prestigiós oboista Francisco Salanova Alfonso, catedràtic d'oboè del Conservatori Superior de Música de València en possessió de la "Medalla a les Belles Arts".

## Infantesa i joventut

Bartolomé va créixer en una família ben estructurada. Son pare, Bartolomé Raga, era sastre i sa mare, Carme Fortea, modista. És el fill major de tres germans (ell mateix, Salvador i Antoni (†)). Va créixer en l'Espanya de la postguerra, destacant ben aviat per les seues habilitats en el camp de la música. Fou el seu mestre José Manuel Izquierdo, célebre músic i compositor valencià. Entrà a formar part de l'exèrcit com a integrant de la banda militar del regiment mixt d'Enginyers número I, i més tard de la Divisió Motoritzada Maestrazgo Número III. Alternà l'esmentat ofici amb diferents treballs en orquestres teatrals, orquestrines, bandes cómico-taurinas, teatro chico i varietats (com a músic).

## Desenvolupament professional

Col·laborà com a solista amb moltes orquestres nacionals i internacionals sota la batuta de prestigiosos mestres. La seua carrera com a director en l'àmbit de la música de banda el dugué a dirigir la "Unió Musical Santa Maria del Puig" i a actuar en diferents sales nacionals en nombroses ocasions i en diversos actes en l'estranger, aconseguint diversos premis. Col·laborà, a més, en el registre de diversos discos i gravacions.
Els seus nombrosos alumnes ocupen places en gran quantitat de bandes, orquestres i conservatoris de la geografia espanyola. El seu treball com adaptador d'obres musicals, especialment per a orquestra lleugera i bandes de música és ingent.

## Referències

* ↑ «Banda Simfònica Societat Musical l’Artesana». Arxivat de l'original el 2014-12-30.
* ↑ «La Sociedad Musical ‘La Artesana’ clausurará el III Certamen Nacional ‘Vila de Catarroja’» (en castellà). Arxivat de l'original el 2017-11-16.
* ↑ «33 certamen de bandes de música» p. 16. Arxivat de l'original el 2012-09-07.
* ↑ «XXXII Curso Internacional de técnicas de perfeccionamiento e interpretación». Arxivat de l'original el 2013-10-12.
* ↑ «Fonoteca virtual del CIBM».
* ↑ «Participació en certàmens i premis». Unió Musical Santa Maria del Puig.
* ↑ «Fonoteca». Certamen Internacional de Bandes de Música "Ciutat de València".
* ↑ «Fonoteca». Certamen Internacional de Bandes de Música "Ciutat de València".
# Przemyśl

Przemyśl (AFI [ˈpʂɛmɨɕl] ( escolteu-ne la pronunciació en polonès) és una ciutat del sud-est de Polònia amb 66.756 habitants (2008). El 2006 va ser incorporada al voivodat de Subcarpàcia. Abans era la capital del voivodat de Przemyśl.
Przemyśl deu la seva llarga i rica història a la seva ubicació geogràfica privilegiada. La ciutat es troba a l'anomenada Porta de Przemyśl, un pas que connecta les muntanyes amb les terres baixes, de fàcil accés i sòl fèrtil. També es troba sobre el riu San, navegable. Les importants rutes comercials que connecten Europa Central des de Przemyśl asseguren la importància de la ciutat. El nucli antic de Przemyśl està catalogat com a monument històric de Polònia.
Al llarg de la seva història, que comença al segle VIII, ha canviat de mans en diverses ocasions. Durant la Segona Guerra Mundial va estar dividida en dos pel riu, d'una part ocupada per l'exèrcit Nazi i de l'altra, ocupada per l’Exèrcit Roig, que va acabar anexionant-la a l'òrbita soviètica després de la caiguda del Tercer Reich
Des de l'inici de la invasió russa d'Ucraïna el 24 de febrer de 2022, Przemyśl ha estat un punt de refugi per a molts ucraïnesos, ja que es troba prop de la frontera entre Polònia i Ucraïna i serveix com a punt final de l'encreuament ferroviari Lviv-Przemyśl.

## Ciutats agermanades

* Humenné, Eslovàquia

## Fills il·lustres

* Artur Malawski (1904-1957), compositor musical.

## Referències

* ↑ «Central Statistical Office(GUS) - Polish Official Census 2008», 30-06-2008.
* ↑ Plantilla:Cite Polish law

## Enllaços externs

* Ajuntament de Przemyśl
# Prova de Lea

La prova de Lea és una prova per mesurar l'agudesa visual.
S'usa generalment amb nens, que no saben les lletres i, per tant, no poden usar la prova de Snellen, ni la prova de Landolt. Els símbols a identificar són figures geomètriques amb forma de cercle, poma, casa, i un quadrat.

## Vegeu també

* Oftalmòmetre
* Esferòmetre
* Refractòmetre

## Referències

* ↑ Lea test
* pàgina oficial
* Hyvärinen, L., Näsänen, R., & Laurinen, P. (2009). New visual acuity test for pre-school children. American Association for Pediatric Ophthalmology and Strabismus.
* Bertuzzi, F., Orsoni, J. G., Porta, M. R., Paliaga, G. P., & Miglior, S. (2006). Sensitivity and specificity of a visual acuity screening protocol performed with the Lea symbols 15-line folding distance chart in preschool children. Acta Ophthalmologica Scandinavica, 84(6), 807-811.
* Revista Panamericana de Salut Pública

## Enllaços externs

* The lensometer
* Genealogía de Herman Snellen a "Stamboom Van Dee" (en neerlandès)
# Habitatge a la avinguda de l'Estació, 11 (Olot)

L'Habitatge a la avinguda de l'Estació, 11 és un edifici noucentista del municipi d'Olot (Garrotxa) inclosa en l'Inventari del Patrimoni Arquitectònic de Catalunya.
A principis de segle XX conviuen a Olot el Modernisme i el Noucentisme, aquest darrer, amb les seves diferents corrents i contradiccions tindrà la seva puntual aplicació a la capital de la Garrotxa. L'ala més típica i normativa és representada pel Grup Escolar Malagrida i la Biblioteca Popular de la Mancomunitat, avui desapareguda. Un altre corrent noucentista s'entronca amb l'arquitectura europea del moment i està representada per l'arquitecte Rafael Masó. Hi ha definitivament un tercer grup que accentua els aspectes eclèctics, historicistes i fins i tot acadèmics.
# Ciutadella de Bistrița

La ciutadella de Bistrița, comtat de Bistrița-Năsăud, Romania, data del segle XIII, tot i que va ser reconstruïda durant els segles XV-XVI.

## Història

La primera fortalesa de Bistrița es va construir al turó Cetății (turó ˝Burg˝ a altres 681 m) al segle XIII, fet que es va descobrir en les prospeccions arqueològiques de 1967 (St. Dănilă, a File de Istorie, 2, 1972, pàgs. 70-77). En una excabació s'hi va descobrir una moneda d'Esteve V (1272). La datació dels descobriments arqueològics d'aquell període és possible amb precisió.
L'any 1464 la ciutat fortificada tenia 18 torres, dedicades als artesans de la ciutat, agrupats en gremis. Cada gremi estava custodiat per una torre de defensa. Durant aquest període, Bistrița es va convertir en una de les ciutats més importants de Transsilvània juntament amb Brașov, Sighișoara i Sibiu.
La ciutadella de Bistrița va ser una de les fortificacions més fortes de Transsilvània i va ser al llarg de la història un dels 7 burgs al voltant dels quals es va organitzar l'existència de les altres comunitats saxones a Romania, Siebenburgen.

## Galeria d'imatges

* Cetatea Bistriţei, de pe dealul Cetăţii, sec. XIII-XIV.
* Cetatea Bistriţei la 1735.
* Cetatea Bistriţei la 1880.
* Cetatea Bistriţei
* Cetatea Bistriţei (Turnul Dogarilor)
* Cetatea Bistriţei (Porţiune din zidul Cetăţii Bistriţa)

## Bibliografia

* Otto Dahinten, Beiträge zur Baugeschichte det Stadt Bistritz, a Archiv des Vereins fűr Siebenbűrgische Landeskunde, Sibiu, 50, 1944, pàg. 313-452.
* Paul Niedermeier, Desenvolupament urbà i arquitectònic d'algunes ciutats de Transylvania del segle XII al segle XVI, a Estudis sobre la història de les nacionalitats que cohabitan a Romania i el seu agermanament amb la nació romanesa. Nacionalitat alemanya, Bucarest, 1976, pàgs. 115-201.

## Referències

* ↑ Planiada. «Cetatea Bistriței din Bistrița-Năsăud | PLANIADA» (en romanès). [Consulta: 26 desembre 2021].

## Enllaços externs

* Informació sobre la fortalesa de Bistrița
# Agonopsis asperoculis

Agonopsis asperoculis és una espècie de peix pertanyent a la família dels agònids.

## Hàbitat

És un peix marí, demersal i de clima tropical que viu entre 18 i 20 m de fondària.

## Distribució geogràfica

Es troba a l'Atlàntic sud-occidental: Argentina i les illes Malvines.

## Observacions

És inofensiu per als humans.

## Referències

* ↑ Gill, T. N., 1861. Notes on some genera of fishes of the western coast of North America. Proc. Acad. Nat. Sci. Phila. v. 13: 164-168.
* ↑ uBio (anglès)
* ↑ Thompson, W. F., 1916. Fishes collected by the United States Bureau of Fisheries steamer "Albatross" during 1888, between Montevideo, Uruguay, and Tome, Chile, on the voyage through the Straits of Magellan. Proceedings of the United States National Museum v. 50 (núm. 2133): 401-476, Pls. 2-6.
* ↑ The Taxonomicon (anglès)
* 1 2 3 FishBase (anglès)
* ↑ Sheiko, B.A. i C.W. Mecklenburg, 2004. Family Agonidae (Swainson, 1839) - poachers. Calif. Acad. Sci. Annotated Checklists of Fishes (30):27.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Extensió (anatomia)

L'extensió en anatomia és un moviment de separació entre ossos o parts del cos, en direcció anteroposterior. És l'oposat a la flexió. Per exemple, és una extensió l'allunyament de l'avantbraç i braç, aliniant-los.
Els músculs que causen extensions són músculs extensors. En l'exemple d'abans el múscul extensor és el tríceps braquial.

## Músculs extensors

* Múscul extensor
   * Múscul extensor llarg dels dits del peu
   * Múscul extensor curt del polze
   * Múscul extensor llarg del dit gros del peu
   * Múscul extensor propi de l'índex
   * Múscul extensor radial curt del carp
   * Múscul extensor radial llarg del carp
   * Múscul extensor ulnar del carp
   * Triceps brachii o triceps extensor cubiti
Viccionari
# Extensió de cames

L'extensió de cames és un exercici de musculació que treballa el múscul quàdriceps, a les cames. S'executa amb una màquina d'extensions. Hi ha petites diferències entre les màquines d'extensions de diferents fabricants. La majoria de gimnasos i sales de peses en tenen. L'extensió de cames és un exercici aïllat que treballa un múscul en concret, el quàdriceps. No és un entrenament complet de les cames, a diferència de l'esquat o el pes mort.
Consisteix a doblegar la cama al genoll, estendre les cames i tornar-les a abaixar a la seva posició original.

## Referències

* ↑ «Extensió de cames». Cercaterm. TERMCAT, Centre de Terminologia.
* 1 2 «Leg extension, machine» (en anglès). Arxivat de l'original el 2022-03-31.
* ↑ «Leg Extensions Exercise Guide and Video» (en anglès). BodyBuilding.com. Arxivat de l'original el 3 de novembre 2009.
# Extracte lliure de nitrogen

L'extracte lliure de nitrogen que més pròpiament s'hauria de dir refinat lliure de nitrogen, obtingut en una anàlisi de laboratori d'aliments per ahumans i per a animals, s'obté com a diferència entre el pes de la mostra d'un aliment i la suma dels altres paràmetres mesurats (humitats, cendres, greix, proteïnes, i fibra crua). L'extracte lliure de nitrogen és necessari per realitzar el càlcul del total de nutrients digeribles.
Representa aproximadament als hidrats de carboni lliures de cel·lulosa.
Normalment es fa mitjançant un extractor del tipus Soxhlet.

## Referències

* Propietats físico-químiques de Tecnologia dels aliments
# Exèrcit Simbiòtic d'Alliberament

L'Exèrcit Simbiòtic d'Alliberament (ESA) (en anglès, Symbionese Liberation Army, SLA) fou una petita guerrilla creada a Califòrnia als voltants de 1973. Es definien com una superestructura organitzada amb combatents a totes les parts dels Estats Units, encara que en el fons eren només una dotzena d'estudiants de la Universitat de San Francisco. La seva ideologia propugnava el marxisme-leninisme, i eren conegudament ultra-ortodoxos.
El seu símbol era una cobra de 7 caps (que representaria Déu i la vida), usaven metralladores, fusells AK-47 i normalment bales amb cap de cianur. Les seves idees agrupaven el sexe lliure i la revolució socialista del món des dels fonaments de la societat, començant pel Tercer Món. Era un grup aïllat de la societat, pel que va ser fàcil per la FBI investigar-lo i desestructurar-lo. Una d'aquestes operacions (16 de Maig, Compton, Califòrnia) es va convertir en una massacre, fet que provocà la protesta de l'esquerra més radical i dels sectors esquerrans universitaris.
Les accions de la SLA es basaven en atemptats contra la policia de Califòrnia i atracaments. Entre les més importants, cal destacar l'atracament del Banc Hibernia i l'assassinat de Markus Foster (Director de l'Escolania d'Oakland). La seva caiguda es veié forçada just després del moment de clímax de l'organització, el 1974.
Es podria considerar un dels grups armats més irrellevants i pintorescos del segle xx.

## Membres coneguts
### Membres inicials

* Russell Little (amb pseudònim Osi), arrestat per disparar a Marcus Foster. Estava en custòdia durant el temps en què Patty formava part de les files de la SLA. Va ser sentenciat a presó l'Abril del 1975, però el 1981 en va sortir. Viu ara a Hawaii.
* Joseph Remiro (Bo), arrestat juntament amb Russell Little. Va ser sentenciat a la presó també a l'Abril del 1975, i encara compleix condemna.
* Donald DeFreeze (General Marshal Cinque Mtume)
* Angela Atwood (General Gelina)
* Patricia Soltysik, aka Mizmoon Soltysik (Zoya)
* Camilla Hall (Gabi), parella de Soltysik.
* William (Willie) Wolfe (Cujo)
* Nancy Ling Perry (Fahizah)
* Emily Harris (Yolanda)
* William Harris (General Teko), marit d'Emily, i eventual líder de la l'ESA.

### Membres addherits posteriorment (després de l'entrada de Patty)

* Patty Hearst (Tania)
* Wendy Yoshimura, membre fundador de l'Armada Revolucionària amb Willie Brandt
* Kathleen Soliah, (també coneguda com a Sara Jane Olson)
* Jim Kilgore, xicot de Kathleen Soliah
* Steven Soliah, germà de Kathleen Soliah
* Michael Bortin

## Enllaços externs

* Neverland: The Rise and Fall of the Symbionese Liberation Army a Internet Movie Database (anglès)
* The Sybionese Liberation Army, Informe de la House Committee on Internal Security. (anglès)
# Ezetimiba

L'ezetimiba és un medicament que s'utilitza per tractar el colesterol alt en sang i algunes altres anomalies dels lípids. Generalment s'utilitza juntament amb canvis en la dieta i una estatina. Per si sol, és menys preferit que una estatina. Es pren per via oral. També està disponible en combinacions fixes d'ezetimiba/simvastatina, ezetimiba/atorvastatina i ezetimiba/rosuvastatina.
Els esdeveniments adversos més freqüents inclouen infeccions del tracte respiratori superior, dolor articular, diarrea i cansament. Els efectes secundaris greus poden incloure anafilaxi, problemes hepàtics, depressió i ruptura muscular. L'ús durant l'embaràs i la lactància materna és de seguretat poc clara. L'ezetimiba actua disminuint l'absorció de colesterol als intestins.
A l'estat espanyol està comercialitzat (sol) com a EFG, Absorcol, Ezetrol, Azibe, Ezicor.

## Referències

* 1 2 3 4 5 6 «Ezetimibe Monograph for Professionals». Drugs.com. American Society of Health-System Pharmacists. [Consulta: 13 abril 2019].
* 1 2 3 British national formulary : BNF 76. 76. Pharmaceutical Press, 2018, p. 196. ISBN 9780857113382.
* ↑ «Ezetimibe (Zetia) Use During Pregnancy». Drugs.com. [Consulta: 13 abril 2019].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2022.
# FAE

FAE té els següents significats:
* Front d'Alliberament d'Eritrea, moviment polític històric d'Eritrea
* Forces Armades d'Egipte, institució militar d'Egipte
* Forces Armades Equatorianes, institució militar de l'Equador
* Força Aèria Equatoriana, branca d'aviació militar de les Forces Armades Equatorianes
* Federació Andorrana d'Esquí, màxima institució reguladora de l'esquí a Andorra
* FAE també és el codi IATA de l'Aeroport de Vágar, a les illes Fèroe
# FCO

FCO té els següents significats:
* Front Català d'Ordre, coalició política històrica de Catalunya
* Fundació Catalunya Oberta, think tank d'ideologia liberal de Catalunya
* Foreign Office (del seu nom complet en anglès Foreign and Commonwealth Office), ministeri d'afers exteriors del Regne Unit
* Ferro Carril Oeste, club de futbol de la ciutat de Buenos Aires (Argentina)
* Dijon FCO (del seu nom en francès Dijon Football Côte-d'Or), club de futbol de la ciutat de Dijon (França)
* FCO també és el codi IATA de l'Aeroport de Roma-Fiumicino, principal aeroport de Roma (Itàlia)
* Fco. també és l'abreviatura de la versió en espanyol del nom propi Francesc, Francisco